লিটল আই ডাক্তার জিটি সরকারি উচ্চ বিদ্যালয়ের দশম শ্রেণির ছাত্র রিয়াজুল ইসলাম, নবম শ্রেণির ছাত্র দ্বীপ সাহা ও অষ্টম শ্রেণির ছাত্র রিংকু দাড়িয়া বলে, চক্ষু হাসপাতালের এ প্রোগ্রাম চোখের দৃষ্টিশক্তি পরীক্ষার পদ্ধতি আমাদের শিখিয়ে দিয়েছে। সে পদ্ধতি অনুসরণ করে আমরাই আমাদের সহপাঠীদের চোখ প্রতি ১৫ দিন পরপর পরীক্ষা করি। কারও চোখে সমস্যা পেলে তাকে হাসপাতালে পাঠাই। সেখান থেকে তারা চিকিৎসা ও চশমা পেয়ে এ সমস্যা থেকে মুক্তি পাচ্ছে।